# B12-vitamiini

### Wikipedia

syanokobalamiini

B12-vitamiinilla (syanokobalamiini) on tärkeä tehtävä nopeasti uusiutuvien solujen, kuten veren valko- ja punasolujen muodostuksessa sekä hermosolujen toiminnassa. Molekyylitasolla sitä tarvitaan homokysteiinin metylaatiossa metioniiniksi sekä haaraketjuisten aminohappojen kataboliassa. Puutos aiheuttaa mm. megaloblastista anemiaa, jota kutsutaan myös pernisiöösiksi anemiaksi. Puutoksen eräs alkuoire voi olla kihelmöinti ja tunnottomuus ääreishermostossa kuten sormenpäissä. Pidempiaikainen B12-vitamiinin puutos johtaa peruuttamattomiin vaurioihin elimistössä. Kaikki B-vitamiinit ovat entsyymien tarvitsemien koentsyymien esiasteita.

B12-vitamiinia saa varmimmin eläinperäisestä ravinnosta (mm. liha, kananmuna, maito ja kala). B12-vitamiinia on myös terveen ihmisen siemennesteessä. Apteekeista ja luontaistuotekaupoista saa B12-vitamiinia pillerimuodossa ja lisäksi elintarvikekaupoista saa kasviperäisiä ruoka-aineksia kuten kasvimaitoja, joihin on lisätty B12-vitamiinia.

B12-vitamiinin puutoksen syy on usein yksipuolinen vegaanin ruokavalio tai imeytymishäiriö, jossa ohutsuolen loppuosa ei kykene ottamaan talteen ravinnossa olevaa B12-vitamiinia. Puutostilan voi korjata ruokavaliomuutoksin, lisäravintein tai imeytymishäiriön tapauksessa pistoksena lihakseen. B12-vitamiini varastoituu maksaan yksilöstä riippuen 2-6 vuodeksi, joten sen päivittäinen saanti ei ole välttämätöntä.

Ohutsuolen loppuosa ei kykene ottamaan talteen ravinnon B12-vitamiinia, jos mahalaukku ei tuota ns. sisäistä tekijää. Se onkin mahalaukun ainoa ihmiselle elintärkeä toiminto. Myös nykyisin melko harvinainen lapamato voi aiheuttaa B12-vitamiinin puutoksen, koska se ottaa tarvitsemansa ravintoaineet ihmisen suolensisällöstä. Ohutsuolen loppuosan limakalvovauriot tai ohutsuolen loppuosan poisto esimerkiksi Crohnin taudissa haittaavat imeytymistä.

## [muokkaa] Katso myös

- B6-vitamiini
- Tiamiini
- Niasiini
- Riboflaviini
- Pantoteenihappo

## [muokkaa] Aiheesta muualla

- Fineli: B12-vitamiini ruoka-aineissa
- Vegaaniliitto: Janne Kekki B12-vitamiinista

Haettu osoitteesta http://fi.wikipedia.org../../../b/1/2/B12-vitamiini.html

Luokka: Vitamiinit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Melayu
- Català
- Česky
- Deutsch
- English
- Español
- فارسی
- Français
- 한국어
- Hrvatski
- Italiano
- עברית
- Lëtzebuergesch
- Lietuvių
- Nederlands
- 日本語
- Polski
- Português
- Русский
- Slovenčina
- Svenska
- Tiếng Việt
- Türkçe
- 中文